Martin Buß

Martin Buß (født 7. april 1976 i Berlin) er en tidligere tysk friidrettsutøver som konkurrerte i høydehopp.

Buß kom på niendeplass i sitt første VM i Athen i 1997. To år senere i VM 1999 i Sevilla hoppet han 2,32 og tok bronse bak russiske Vjatsjeslav Voronin (2,37) og Mark Boswell (2,35) fra Canada.  Buß misset OL 2000 i Sydney på grunn av skade, men kom sterkt tilbake året etter. Han ble verdensmester i 2001 i Edmonton med et hopp på 2,36 foran de russiske hopperne Vjatsjeslav Voronin og Jaroslav Rybakov som begge fikk sølv med høyden 2,33. Buß misset også OL 2004 i Athen på grunn av skade og han gav opp sin hoppekarriere i 2006 på grunn av de mange skadene. Hans personbeste 2,36 skriver seg fra 8. august 2001 satt i VM i Edmonton i Alberta i Canada.

 VM-medaljer 
 VM 2001  Edmonton - gull i høydehopp 
 VM 1999  Sevilla - bronse i høydehopp

 Referanser 

 Eksterne lenker 


Kategori:Personer fra Berlin
Kategori:Tyske høydehoppere
Kategori:Deltakere for Tyskland under VM i friidrett 1997
Kategori:Deltakere for Tyskland under EM i friidrett 1998
Kategori:Deltakere for Tyskland under VM i friidrett innendørs 1999
Kategori:Deltakere for Tyskland under VM i friidrett 1999
Kategori:Deltakere for Tyskland under EM i friidrett innendørs 2000
Kategori:Deltakere for Tyskland under VM i friidrett innendørs 2001
Kategori:Deltakere for Tyskland under VM i friidrett 2001
Kategori:Deltakere for Tyskland under EM i friidrett 2002